รักษาหูดหงอนไก่บริเวณใกล้ๆปากช่องคลอดแต่ไม่ถึงกับติดปากช่องคลอด โดยการป้ายยา อยากทราบว่าสามารถมีเพศสัมพันธ์กับแฟนได้มั้ย
สวัสดีค่ะ หูดหงอนไก่คือการติดเชื้อไวรัสชนิดหนึ่งชื่อ HPVโดยติดต่อกันผ่านทางการมีเพศสัมพันธ์ที่ไม่ป้องกัน หรือการสัมผัสเยื่อบุของกันและกัน เช่นเยื่อบุอวัยวะเพศ สามารถเกิดได้ทั้งชายและหญิง โดยอาการที่เห็นได้ชัดคือติ่งเนื้อที่มีลักษณะขรุขระ และมักขึ้นที่บริเวณอวัยวะเพศหรือทวารหนัก หรืออาจขึ้นที่ผิวหนังส่วนอื่นเช่นตามนิ้วมือได้ด้วยการรักษามีทั้งการทายา การจี้ออก การผ่าตัด โดยหากขนาดของหูดไม่ใหญ่มากนัก แพทย์จะสั่งยาชนิดทาให้ผู้ป่วยใช้ทาบรรเทาอาการและช่วยให้หูดหงอนไก่หลุดออกไป หรือยาบางชนิดแพทย์จะเป็นผู้ทายาให้ หรือใช้กรดจี้ หลังจากนั้นจะมีการนัดกลับไปประเมินอาการและให้ยาซ้ำเป็นระยะในช่วงที่ทำการรักษาด้วยการป้ายยาอยู่นั้น แนะนำการงดการมีเพศสัมพันธ์ไปก่อน เพื่อให้ยาได้ดูดซึมเต็มที่ และลดโอกาสการแพร่เชื้อไปให้อีกฝ่าย เมื่อการรักษาครบและได้ผลแล้ว จึงกลับมามีเพศสัมพันธ์ได้